I forbindelse med gårsdagens indslag i Nordjylland Live kl. 19:30 om politijagten, der på tragisk vis endte med at to biltyve mistede livet, viste TV2 Nord fejlagtigt et billede af en civil patruljevogn, der ikke var indblandet i forfølgelsen af biltyvene.

Af indslaget fremgik det, at det var en grå VW Passat med mindre buler i venstre forskærm, der havde jagtet biltyvene. Bilen tilhører imidlertid Lokalpoilitiet i Himmerland, og var ikke med i politijagten. Det oplyser vicepolitiinspektør hos Nordjyllands Politi, Poul Severinsen, til TV2 Nord. Den bil som blev brugt under politijagten var en kongeblå civil patruljevogn VW, som Den Uafhængige Politiklagemyndighed ses undersøge på billedet ovenover. TV2 Nord beklager fejlen.